**SJL 6. roč.**

**Pondelok . 22.3.**

**PRÍSLOVKY- poznámky + príklady**

* sú plnovýznamový, neohybný slovný druh
* vyjadrujú okolnosti alebo vlastnosti slovesného deja

**Druhy prísloviek:**

**miesta** , **času** , **spôsobu** , **príčiny**

**Príslovky miesta**: na príslovky miesta sa pýtame

* kde? Zabočí **vpravo** . - kade? Pôjdeme **naokolo.**
* kam? Pôjdeme **von.** - odkiaľ? Spadol **zhora.**

**Príslovky času**: na príslovky času sa pýtame

* kedy? Pôjde tam **zajtra.** - odkedy? Sú tam **odvčera.**
* Dokedy? Nebavíme sa **dodnes**. - ako dlho? Rastie tam už **večnosť.**

**Príslovky spôsobu**: na príslovky spôsobu sa pýtame

* ako? Dieťa spalo **pokojne.** Pohybuje sa **pomaly.**

**Príslovky príčiny:** na príslovky príčiny sa pýtame

* prečo? Oklamala ťa náročky. Precestuje nadarmo.

1. Napíš k príslovke vhodnú otázku 2. Urč o aký druh príslovky ide

|  |  |
| --- | --- |
| zrána |  |
| zhora |  |
| dozajtra |  |
| múdro |  |
| náročky |  |
| zámerne |  |
| domov |  |
| zľava |  |
| stále |  |

|  |  |
| --- | --- |
| uprostred |  |
| zvečera |  |
| zámerne |  |
| plynulo |  |
| dávno |  |
| vysoko |  |
| pomaly |  |
| donekonečna |  |
| naokolo |  |

**Stupňovanie prísloviek:**

* stupňujeme len príslovky, ktoré vznikli **odvodením z akostných prídavných mien,** napr. rýchly- rýchlo, bledý- bledo, pekný- pekne
* princíp stupňovania je rovnaký ako pri prídavných menách, môže byť
* a) pravidelné ( rýchlo- rýchlejšie- najrýchlejšie)
* b) nepravidelné (dobre- lepšie- najlepšie)

**Doplň tabuľku**

|  |  |  |
| --- | --- | --- |
| **Základný stupeň** | 1. **stupeň** | 1. **stupeň** |
| pekne |  |  |
|  | nižšie |  |
| rýchlo |  |  |
|  |  | najvyššie |
| hladko |  |  |

**Pravopis prísloviek:**

* slovotvorná prípona je vždy krátka**-e**: *pekne, zle,* **-y**: *slovensky, ľudsky*,**-o**: zdravo, *hravo*
* spoluhlásky **s** a **z** na začiatku prísloviek píšeme podľa výslovnosti: *zdola, sprava, zľava*
* príslovku zloženú z predložky a iného slovného druhu, píšeme spolu: *naoko, sčasti, vtom*
* farby môžeme písať spolu i zvlášť - *na modro i namodro, do zelena i dozelena*

**Podčiarkni príslovky**

z pamäti- spamäti sčasti- z časti navlas- na vlas

potichu- po tichu na hlas- nahlas na vrch- navrch

**Vyber správny tvar a napíš či ide o príslovku alebo predložku a podstatné meno**

V tom/ vtom ktosi skríkol.

Na vrch/ navrch koláča dáme polevu.

Dávaj si pozor na hlas/ nahlas.

Dúfam, že si nové učivo nevymazal spamäti/ z pamäti.

Pracujeme s učebnicou:

Na strane 67 urob cvičenie 6. a) - nezabudneme, že antonymum je opačný výraz slova!!

**Utorok: 23.3.**

Dvojklikom otvoríš prezentáciu!

**Streda 24.3. – Štvrtok 25.3.**

Opakujeme si!

**Slovesný spôsob môže byť:**

* oznamovací,
* rozkazovací,
* podmieňovací.
* **Oznamovací slovesný spôsob**

* **Oznamovacím slovesným spôsobom** oznamujeme, že dej prebiehal, prebieha alebo bude prebiehať.
* Oznamovací slovesný spôsob používame v **minulom, prítomnom a budúcom čase**.
* Príklady tvarov slovies v oznamovacom spôsobe **minulého času**:
* - chodil som, kradla, bola pracovať, kreslili, museli sme poslúchať, kupovala som, učili sa.

* Príklady tvarov slovies v oznamovacom spôsobe **prítomného času**:
* - chodím, kradnem, pracujem, kreslia, musíme poslúchať, kupujem, učia sa.
* Príklady tvarov slovies v oznamovacom spôsobe **budúceho času**:
* - budem chodiť, budem kradnúť, budem pracovať, budú kresliť, budeme poslúchať, budem kupovať, budú sa učiť.

**Rozkazovací slovesný spôsob**

**Rozkazovacím slovesným spôsobom** rozkazujeme, prikazujeme, alebo vyjadrujeme požiadavky a žiadosti.

Rozkazovací slovesný spôsob používame iba v **prítomnom čase, ale zvyčajne má aj budúci význam.**

Príklady tvarov slovies v rozkazovacom spôsobe **prítomného času:**

- Choď! Kradni! Pracuj! Kreslite! Poslúchajte! Kúp! Učte sa!

**Podmieňovací slovesný spôsob**

**Podmieňovacím slovesným spôsobom** vyjadrujeme podmienku, za ktorej sa dej koná alebo by sa mohol konať.

Častica **by** je znakom podmienky, možnosti alebo želania.

Podmieňovací slovesný spôsob používame v **minulom a prítomnom čase**.

Príklady tvarov slovies v podmieňovacom spôsobe **prítomného času:**

**Podmieňovací spôsob prítomného času slovesa vzniká zo slovesa v minulom čase a častice by.**

Príklady: chodil by som, kradla by som, pracovala by som, kreslili by sme, museli by sme poslúchať, kúpila by som, učili by sa.

**1. Urči pri slovesách spôsob a čas.**

|  |  |  |
| --- | --- | --- |
|  | **spôsob** | **čas** |
| Spievajme! |  |  |
| utekali |  |  |
| Budeš športovať? |  |  |
| zaštrngala by si |  |  |
| oddychujeme |  |  |
| budú plávať |  |  |
| boli by sme rýľovali |  |  |
| omladol by som |  |  |
| dobyli by |  |  |
| nebudeme hladovať |  |  |
| bola by plakala |  |  |
| Učešte sa! |  |  |
| bol by sa skryl |  |  |

Pracujeme s učebnicou!

Na strane 63 vypíš z ukážky tvar slovesa v podmieňovacom spôsobe.